Blogolj - Újra itt
Nem az első ilyen bejegyzést írom, úgyhogy mondhatnánk, hogy már rutinos vagyok, de talán ennyit mint most még nem hagytam ki. Számomra ez mindig is egy hobbi volt, így előfordul, hogy a háttérbe kerül, sőt van, hogy nincs kedvem, energiám vagy épp időm a blogra, csak muszájból pedig sosem akartam blogolni. Most megint eléggé kedvet kaptam, és úgy látom, hogy időm is lesz rá, így visszatérek az én kis személyes naplómhoz. Feleslegesnek tartanám írni arról az időszakról ami kimaradt, bár nem mondom, hogy nem fogtok belőle szeleteket látni, mert - és akkor már elkezdek rátérni a terveimre - több bejegyzés ötletem is van, ami az előző évre utal majd vissza. Az utazásaimról még több képet, mint az instagramon biztos láthattok majd, de szeretném tippekkel kiegészíteni, jobban bemutatni az adott úti célt, ahol jártam. Szóval egy-egy utazásomról talán olyan 3-4 bejegyzés is lesz majd, és ezeket szeretném visszamenőleg is pótolni. Nem lesz ez egy utazóblog, mert egyelőre annyi lehetőségem nincs utazni, bár imádnám, de szeretnék több ilyen tartalmat. A beauty vonal marad, bár az arány csökken. Eléggé sokat változtak a vásárlási szokásaim ezen a téren. Sminkekből igyekszem mindig csak azt megvenni, amim elfogyott, és amire szükségem van, ezek általában korrektor, szemöldöktermékek, tus, szempillaspirál, és kevesebbszer fordul elő, hogy bekerül a kosaramba egy milliomodik rúzs vagy szemhéjpúder. Így a sminkek terén főleg a fentebb elsőként felsorolt termékek tesztjeit láthatjátok majd inkább a blogon, mert azokkal még ha már mindenből van is kedvencem, de szoktam kísérletezni. A 2017-es kedvenceim, amik kimaradtak, és még nem mutattam őket be a blogon, majd szeretném bemutatni, mert sok olyan termékem van, amihez mindig szívesen nyúlok, és mindig újraveszem. A sminkek mellett igaz ez a hajápolási és arcápolási termékekre is, de majd talán látszik is a blogon, ezekre többet költök, mert az arcápolás nagyon előtérbe került nálam, a hajápolás pedig mindig is fókuszban volt. Bár ezeknél is igyekszem tartani, hogy a meglévő termékeim elhasználom, és mielőtt elfogyna azelőtt vásárolok egy újabb terméket. Az outfit bejegyzések nehéz kérdés, mert a 9-18-as munkaidő mellett még jó ideig nem lehet fotózni hétköznap, hétvégente pedig sokszor szintén össze-vissza ...
2018-01-06 15:06:00